cyanic-selkie/wikianc huggingface dataset:
Instagram
Historia
Miljoonan rekisteröityneen käyttäjän rajan Instagram saavutti perustamisvuotensa joulukuussa. Syyskuussa 2011 käyttäjiä oli jo 10 miljoonaa. Huhtikuussa 2012 sovellus tuli saataville myös Android-puhelimiin.
U-81 (1941)
Palvelus
U-81 upotti 17. kesäkuuta brittiläisen joukkojenkuljetusalus SS Yoman ja 25. kesäkuuta egyptiläisen Nisrin sekä seuraavana päivänä syyrialaiset Nellyn ja Toufic Allahin. Sukellusvene upotti 27. kesäkuuta kreikkalaisen SS Michaliosin, mutta joutui Latakian rannikkotykkien tulituksen kohteeksi.
Touko Markkanen
Vuonna 1965 paljolti itseoppinut Markkanen promovoitiin Yhteiskunnallisen korkeakoulun kunniatohtoriksi, vaikka hän ei ollut suorittanut mitään korkeakoulututkintoa. Vuonna 1968 hän oli Tampereen yliopistossa matematiikan ja yhteiskuntatieteen metodologian vt. professorina.
Markkanen oli aktiivisesti mukana Suomen Sosialidemokraattisen Puolueen toiminnassa. Hän oli yksi vuonna 1961 perustetun Yhteiskuntapoliittisen sos.dem. yhdistyksen (YPSY)n perustajajäsenistä. Markkanen oli myös Westermarck-seuran varapuheenjohtaja.
Levitation
Nauhoitus ja albumin sisältö
Albumin tunnetuimmat kappaleet ovat Brockin säveltämät "Levitation", "Motorway City" ja singlenäkin julkaistu "Who's Gonna Win The War". Kappaleita esitettiin livenä jo vuoden 1979 kiertueella ennen varsinaisia studionauhoituksia ja ne ovat ajan myötä nousseet yhtyeen klassikoihin kuuluviksi kappaleiksi.
3CD Expanded Limited Edition (Atomhenge 2009)
CD 3:
Peränkylä
Historia
Peränkylän koulu perustettiin vuonna 1896, ja sille vuokrattiin tontti vuonna 1897. Uusi koulu vihittiin käyttöön vuonna 1959. Koulu päätettiin sulkea vuonna 2010. Peränkylän Pinkjärvenojan Sahankoskessa puolestaan toimi Luvian Sähköosakeyhtiö. Se oli perustettu 1918, ja se lakkautettiin vuonna 1945, kun Luvian sähköverkko siirtyi Porin Voimalle. Peränkylässä on toiminut myös paperossitehdas ja kellovalimo.
AJR
Lyhenne AJR voi tarkoittaa seuraavia:
Martin Guerre
Tausta ja katoaminen
Martin Guerre, alkuperäiseltä nimeltään Martin Daguerre, syntyi Hendayessa Ranskan Baskimaalla vuonna 1525. Syystä tai toisesta hänen isänsä Sanxi Daguerre päätti kuitenkin vuonna 1527 jättää sukunsa tilukset ja lähteä Hendayesta mukanaan vaimonsa, esikoispoikansa ja naimaton veljensä Pierre. He muuttivat itään pois Baskimaasta, sisämaan pieneen Artigat’n kylään Lèzejoen varrelle Pyreneiden tuntumaan. Artigat’ssa he vaihtoivat baskilaisen sukunimensä Guerreksi. Guerret menestyivät Artigat’ssa varsin hyvin. He hankkivat hieman maata, ja veljekset perustivat jälleen tiilipajan, jollainen heillä oli ollut jo Hendayessa. Lisäksi he viljelivät maata ja kasvattivat lampaita. Pierre meni naimisiin, ja Sanxin vaimo synnytti lisää lapsia, joista neljä tytärtä pysyi elossa yli varhaislapsuuden.
Sunny Day Real Estate
Sunny Day Real Estate on Seattlessa vuonna 1992 perustettu yhdysvaltalainen rockyhtye. Yhtyeen debyyttialbumi Diary julkaistiin vuonna 1994. Yhtyeen jäsenistä William Goldsmith ja Nate Mendel ovat olleet mukana myös Foo Fighters -yhtyeessä.
Puerto Platan lento-onnettomuus 1992
Puerto Platan lento-onnettomuus 1992 tapahtui 15. marraskuuta 1992, kun tilauslennolla Santo Domingosta Puerto Platan kautta Havannaan ollut Aerocaribbeanin Iljušin Il-18D törmäsi Isabel de Torres -kukkulaan lähestyessään Puerto Plataa. Lennolla oli 34 ihmistä, jotka kaikki kuolivat onnettomuudessa.
Matkustajat ja miehistö
Koneen kapteenina onnettomuuslennolla oli Rolando Flete.
Vatja
Nykytilanne
Vatja on äärimmäisen uhanalainen kieli. Vatjalaiset ovat aina olleet suhteellisen pieni kansa, eikä heitä arvioida olleen 1800-luvullakaan enempää kuin 5 000. Vuoden 1989 väestönlaskennan mukaan vatjankielisiä oli 62. Vuonna 1998 vatjaa äidinkielenään puhuvia ihmisiä oli enää 30–40, ja he asuivat Inkerissä kolmessa kylässä Laukaanjoen alajuoksulla. Kaikki puhujat ovat hyvin iäkkäitä ihmisiä eikä kieli siirry enää lapsille, joten on suuri uhka, että kieli sammuu kokonaan lähivuosina.
Arvo Survon mukaan vatjaa puhuu äidinkielenään enää vain neljä ihmistä, ja noin sata osaa kieltä.
Pisano
Pisano tarkoittaa muun muassa seuraavia:
Vanhaan hyvään aikaan
Vanhaan hyvään aikaan on Erkki Junkkarisen albumi vuodelta 1970. Tästä albumista Junkkarinen sai muutamaa vuotta myöhemmin Ruusuja hopeamaljassa -albuminsa siivittämänä kultalevyn. Levyn kappaleista Valssi menneiltä ajoilta oli Junkkarisen menestyskappale 1950-luvun alkuvuosina.
Kulmapuolustaja
Fyysiset edellytykset ja taidot
Kulmapuolustajat ovat joukkueidensa nopeimpia ja ketterimpiä pelaajia. Heidän tulee pysyä yhtä lailla nopeiden laitahyökkääjien vauhdissa välillä sivuttain tai jopa takaperin juosten. Reaktiokyky hyökkäyksen tekemisiin ja ymmärrys omasta puolustussysteemistä on niin ikään edellytys kulmapuolustajalle. Eräs kulmapuolustajien avaimista on pelinrakentajan liike ja katse, jotka antavat vihjeen hyökkäyspelistä: onko kyseessä heitto- vai juoksupeli. Taklaajina heidän tulee olla äärimmäisen varmoja, sillä he useimmiten kohtaavat hyökkääjään avokentällä, jossa hyökkääjällä on enemmän tilaa väistää puolustajia. Kulmapuolustaja saattaa joskus olla myös viimeinen puolustaja ennen maaliviivaa, jolloin epäonnistunut taklaus merkitsee vastustajan maalia.
Quagmiren perhe
Quigley Quagmire
Quigley Quagmiren uskottiin kuolleen tulipalossa vanhempiensa kanssa, kunnes Violet ja Klaus Baudelaire tapasivat hänet luolassa lumipartiolaisiksi naamioituneina kirjassa Luikurin liuku. Kirjan lopussa Baudelairet ja Quigley pakenevat Olafia, mutta jäinen virta sulaa, ja Quigley huuhtoutuu pois. Hän kuitenkin ilmeisesti selviää, sillä kirjassa Synkkä syöveri hän lähettää Baudelaireille sähkeen, jossa ehdottaa tapaamista Brinyn rannalla. Quigley on VPK:n skisman hyvien puolella.
Sarjan lopussa Kit kertoo, että Quigleyn onnistui tavata sisaruksensa, mutta VPK:n kotkat puhkaisivat pallot, jotka pitelivät heitä ilmassa. Kaikki kuumailmapallotalossa mukana olleet putosivat suoraan heidän allaan olevaan Queequegiin, joka tuhoutui. Duncan, Isadora, Kit Snicket, kapteeni Vastakarva, Fernald, Fiona, Phil, Hector, Hirmumyrkyllinen kyy ja Quigley olivat kaikki vedessä hetken, kunnes suuri kysymysmerkin muotoinen objekti, suuri tuntematon tuli paikalle ja nielaisi heidät.
Pantti
Erilaiset pantit
Pantti on joko käteis- eli hallintapantti, jolloin irtain esine luovutetaan velkojan hallintaan, tai kiinnitys- eli hypoteekkipantti eli hallinnaton pantti, jolloin pantti jää panttisopimuksesta huolimatta velallisen hallintaan, mutta panttioikeudesta tehdään julkinen erityisellä kiinnitys- eli kirjaamismenettelyllä.
Triptyykki (kirja)
Teoksen päähenkilöitä ovat etsivä Will Trentin ohella etsivä Michael Ormewood sekä koulutoverinsa raiskauksesta ja murhasta tuomittu, mutta juuri vankilasta vapautunut John Shelley.
Juonitiivistelmä
Will ja Michael ryhtyvät selvittämään tapausta, johon liittyy Atlantan vuokrakasarmien parittajia ja prostituoituja. Will ja Angie aloittavat taas kummallisen suhteensa kahden vuoden tauon jälkeen. Will pyrkii kaikin keinoin salaamaan lukihäiriönsä, jonka paljastuminen päättäisi hänen uransa, ja Willille ura on ainoa asia, joka pitää poissa menneisyyden painajaiset.
Hilja Varis
Hilja Sofia Varis (1. helmikuuta 1907 Janakkala – 1991) oli suomalainen kirjailija ja opettaja.
Traoré Mariam Sissoko
Mariam Sissoko ja tuleva Kansallisen vapautuksen sotilaskomitean puheenjohtaja ja Malin presidentti, silloinen aliluutnantti Moussa Traoré menivät naimisiin vuonna 1963. Rouva Traorélla oli huomattava vaikutusvalta mieheensä. Hän perusti Malin naisliiton vuonna 1974 ja toimi sen puheenjohtajana vuoteen 1977, jolloin hänestä tuli kunniapuheenjohtaja. Mariam käytti järjestöä miehensä vallan lujittamiseksi, ja hänen sanotaan olleen sotilaskomiteaan kuuluneiden Kissima Doukaran, Tiécoro Bagayokon ja Karim Dembélén syrjäyttämisen taustalla vuonna 1978. Mariam omisti suuren maatilan Baguinédan keinokastelualueella ja hän harjoitti veljiensä ja tuttaviensa kanssa laitonta liiketoimintaa.
Mariam pidätettiin vuoden 1991 vallankaappauksen yhteydessä. Hän sai vuonna 1998 miehensä kanssa talousrikoksista kuolemantuomion, joka muutettiin seuraavana vuonna elinkautiseksi vankeusrangaistukseksi. Presidentti Alpha Oumar Konaré armahti Moussa ja Mariam Traorén vuonna 2002. He viettivät suurimman osan 11 vuoden vankaudestaan kotiarestissa ja asuvat nykyään mukavassa huvilassaan Bamakossa.
Mariamin isä oli mandinka ja äiti Wasulun fulbe. Hän oli alun perin kristitty, mutta kääntyi naimisiin mennessään muslimiksi. Mariam on tehnyt pyhiinvaelluksen Mekkaan. Hänellä on viisi lasta.
Hyasintti
Hyasintti voi tarkoittaa seuraavia:
I Spy
I Spy voi tarkoittaa seuraavia:
Lofsöngur
Lofsöngur (”Ylistyslaulu”) on Islannin kansallislaulu. Tekstin on laatinut Matthías Jochumsson, sävelmä on Sveinbjörn Sveinbjörnssonin. Yleensä tyydytään laulamaan ensimmäinen säkeistö. Bjarni Thorarensenin runo "Eldgamla Ísafold" oli aiemmin Islannin epävirallinen kansallislaulu.
Teatterimuseo
Kokoelmat
Teatterimuseon audiovisuaalinen arkisto koostuu kuvatallenteista ja äänitteistä. Kuvatallenteita − esitystaltiointeja, haastatteluja, seminaaritaltiointeja ja näyttelykäyttöön tehtyjä videokoosteita jne. − arkistossa on yli 600 kpl. Äänitteitä on lähes saman verran. Ääninauhat ovat pääasiassa haastatteluja, mutta lisäksi kokoelmissamme on esimerkiksi näyttämömusiikkia ja esitysten äänitaustoja.
Vapaa sivistystyö
Koulutuksen tavoitteita
Vapaa sivistystyö ulottuu erilaisiin arvopohjiin perustuvasta toiminnasta (esim. kristilliset kansanopistot ja ay-opistot) aatteellisesti sitoutumattomiin oppilaitoksiin. Vapaan sivistystyön piiriin kuuluvan koulutuksen tavoitteista ja sisällöistä päättää kukin oppilaitos ja sen ylläpitäjätaho. Oppilaitosten ylläpitäjiä eli omistajia voivat olla kunnat ja kuntayhtymät, järjestöt, säätiöt tai osakeyhtiöt.
Vapaan sivistystyön opettajat
Vapaan sivistystyön oppilaitoksissa toimivat opettajat tulevat monista eri taustoista ja työhön usein päädytään eri elämänvaiheiden jälkeen. Monesti yksittäisten kurssien vetäjät ovat sivutoimisia, mutta vakiintuneissa oppilaitoksissa on myös paljon pitkää työuraa tekeviä päätoimisia opettajia.
Mannitoli
Mannitoli (C6H8(OH)6, HOCH2(CHOH)4CH2OH) on sokerialkoholi. Luonnossa sitä on esimerkiksi mannasaarnen (Fraxinus ornus) mahlassa, levissä, sienissä ja hyönteisten kudosnesteessä. Mannitoli liukenee veteen.
Pääkone
Pääkone tarkoittaa laivassa käytettävää moottoria, joka työntää sitä eteenpäin. Nykyään pääkone on melkein poikkeuksetta dieselmoottori, mutta myös turbiinit mm. kaasuturbiini ja höyryturbiini saattavat olla pääkoneina. Mäntähöyrykonetta ei enää nykyään pääkoneenä käytetä. Laivoissa on myös toinen koneryhmä pääkoneen lisäksi; apukoneet. Ne pitävät laivan sähköverkkoa yllä ja hoitavat myös laivan lämmityksen. Apukoneiden ansiosta laivan pääkonetta ei tarvitse käyttää satamassa.
Kaavin timanttikaivos
Karhu Mining Company Oy haki kaivospiiriä Lahtojoelle edellisen kerran vuonna 2011. Yhtiön viimeisin kaivospiirihakemus ulottui yhteensä yli 114 hehtaarin suuruiselle alueelle. Hankkeen toiminta-ajan kaavailtiin olevan kahdeksan vuotta. Ensimmäisenä vuotena aiottiin keskittyä maanpoistoon ja rikastuslaitteiston sekä muun infrastruktuurin rakentamiseen. Lahtojoen ison esiintymän avaamisen arvioitiin maksavan noin 40 miljoonaa euroa.
Ashton Mining Limited
Elokuussa 1994 uutisoitiin tieto, että Suomen kallioperästä on löytynyt peräti 21 timanttiesiintymää. Näiden joukossa kerrottiin olevan kaksi erityisen lupaavaa kohdetta. Australialainen Ashton Mining Limited -yhtiö julkisti tehneensä koekaivauksia eri puolilla Itä- ja Pohjois-Suomea. Ensimmäiset koelouhokset olivat aloittaneet jo toimintansa. Valtausvarauksia oli tuolloin tehty mm. Kaavilla.
Avolouhos
Avolouhos aiotaan pitää kuivana pumppaamalla vesi saostusaltaaseen, jonka on rakentanut aiemmin alueella toiminut Malmikaivos Oy. Saostusaltaan veden selkeyttämiseen ei suunnitelman mukaan aiota käyttää kemikaaleja. Kiintoaineet painuvat altaan pohjalle painovoiman vaikutuksesta.
Saostusaltaan vesi tulisi päätymään kaivosalueen eteläpuolella oleviin metsäojiin, jossa veden arvioidaan häviävän alle 100 metrin matkalla. On myös mahdollista, että saostusaltaan vesi juoksutetaan kirkastamisen jälkeen alueella olevaan Lahtojokeen.
Timanttien talteen ottaminen
1–25 mm murske syötetään DMS-laitteistoon (dense media separator), joka erottaa malmista painavamman timanttipitoisen rikasteen. Timanttipitoinen rikaste tullaan varastoimaan 30 tonnin laariin. Jäljelle jäävästä kevyemmästä malmista murskataan uudelleen kaikki yli 8 mm aines, joka ohjataan uudelleen DMS-laitteistoon. Tarkoituksena on saada kaikki kimberliitin sisällä olevat timantit talteen.
Futsal-Nelonen (naiset)
Futsal-Nelonen  on naisten futsalin viidenneksi korkein sarjataso Suomessa. Sarjaa pelataan vain Lännen piirissä.
Madagaskarinviherkyyhky
Madagaskarinviherkyyhky (Treron australis) on kyyhkyihin kuuluva lintulaji. Lajia tavataan Madagaskarilta ja Komorien saaristosta.
Viisi päivää vuorilla
Viisi päivää vuorilla (Five Days One Summer) on Fred Zinnemannin ohjaama yhdysvaltalainen draamaelokuva vuodelta 1982. Se oli Zinnemannin viimeinen ohjaustyö. Elokuvan pääosissa olivat Sean Connery, Betsy Brantley ja Lambert Wilson.
Šest (joki)
Joen kulku
Šestin alkulähde on Kamenetsin järvi, joka sijaitsee Bežanitsyn ylänkön luoteispuolella Opotškan piirissä. Ylängöllä on paljon muitakin järviä alueella, joka kohoaa yli sata metriä Velikajan alangon yläpuolelle. Aluksi järven laskuoja yhtyy muiden alueen järvien, kuten esimerkiksi Belaja Vodan, Dolgojen ja Ostrovnjan, laskuojien kanssa ja virtaa ensin länteen päin pienen Duhnovon kylän ohi. Täällä siihen yhtyy lounaasta Duhnovon läpi virtaava toinen ylänköjoki Tšernitška. Tämän jälkeen Šest kääntyy kaartaen kohti luodetta. Laskeutuessaan alas ylängöltä, siihen yhtyy idästä Kuhinosta alkava kolmas ylänköjoki Gljadnja. Samalla Šest toimii Novorževin ja Opotškan piirien rajajokena. Alangolla on aikoinaan raivattu laajalti peltomaata, mutta niitä ei enää viljellä kuin satunnaisesti. Šestiin yhtyykin ennen Vakinon kylää etelästä tuleva Gvozdnja, joka saa paljon vettä alueen suo- ja pelto-ojista. Šest jatkaa alangolla luoteeseen Puškinskije Goryn piiriin ja kääntyy Gorelikin kylän kohdalla kohti länttä. Se yhtyy Velikajaan Vyšesin kohdalla.
Valuma-alue ja sivujoet
Šest sijaitsee Narvanjoen vesistöalueessa Velikajan valuma-alueella. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Velikajan sivujoen Šestin valuma-alue sijaitsee kokonaan Pihkovan alueella, jossa se kerää vedet Puškinskije Goryn-, Novorževin- ja Opotškan piirien alueilta. Valuma-alueen pinta-ala on 450 neliökilometriä. Šestin suurimpia sivujokia on esitelty alla taulukossa.
Väinö Airas
Väinö Vilho Airas, aik. Österbladh (20. syyskuuta 1876 Vihanti – 25. toukokuuta 1941 Helsinki) oli suomalainen rautatieinsinööri. Hän kirjoitti myös tekniikan alan oppikirjoja ja toimitti tietoteoksia.
Bourré au son
Bourré au son on La Fouinen neljäs sooloalbumi, jonka julkaisi Sony BMG Musicin vuonna 2005. Levyltä julkaistiin kolme singleä, Quelque chose de spécial, Basta ja L'unité.
Suomen Palloliiton Saimaan piiri
Historia
Palloliiton Viipurin piirin perustivat IFK, Viipurin Reipas ja Viipurin Sudet Kulma-kahvilassa vuoden 1924 alkupuolella. Tarkka perustamispäivä on epäselvä, mutta Palloliitto hyväksyi piirin jäsenekseen 19. huhtikuuta. Se oli liiton kolmas piirijärjestö saman vuoden tammikuussa perustettujen Helsingin ja Vaasan piirien jälkeen. Alkuvuosina piiriin kuului vain viipurilaisseuroja ja muu Karjalankannas tuli mukaan vähitellen. Lappeenrannan ja Vuoksenlaakson seurat liittyivät piiriin 1930-luvun alussa. Sortavalan ja Joensuun seurat Karjalan pohjoisosasta perustivat vuonna 1930 oman Karjalan piirinsä, joka vuonna 1938 jakautui Sortavalan ja Joensuun piireiksi.
Breakaway (Transformers)
Transformers: Timelines
Breakaway oli tässä lelusarjassa yksi Autoboteista, jotka muodostavat 13 alkuperäiseen transformeriin kuuluvan Nexus Maximuksen (tunnettu myöhemmin nimellä Nexus Prime).
Feeniläisten hyökkäykset Kanadaan
Tausta
Hyökkäysten taustalla oli feeniläisten Irlantiin suunnitteleman kapinan epäonnistuminen, sillä brittiviranomaiset olivat syyskuussa 1865 vanginneet pääosan feeniläisveljeskunnan sisarjärjestön, Irlannin tasavaltalaisveljeskunnan (IRB) johtajista. Feeniläisveljeskunnan johto päätti tällöin hyökätä brittien hallitsemaan Kanadaan tarkoituksenaan vallata sieltä alueita. Tämä pakottaisi Britannian siirtämään joukkoja pois Irlannista. He toivoivat esimerkkinsä rohkaisevan myös Yhdysvaltain armeijaa hyökkäämään Kanadaan. Britannian ja Yhdysvaltojen suhteet olivat tuolloin huonot, sillä hiljattain käydyn Yhdysvaltain sisällissodan aikana Britannia oli julistautunut puolueettomaksi ja jossain määrin myötäillyt Etelävaltioita. Veljeskunnan johto kuitenkin erehtyi kuvitellessaan saavansa Yhdysvaltain johdon tai Kanadan irlantilaistaustaisen väestön puolelleen. Kanadanirlantilaiset olivat enimmäkseen tyytyväisiä oloihinsa ja pääosa heistä oli sitä paitsi briteille lojaaleja Pohjois-Irlannin protestantteja.
Game Boy Camera
Shoot
Game Face -pelissä otettu kuva ilmestyy ainakin kerran jokaisessa Game Boy Cameran pelissä, yleensä päähahmoksi.
Veolia
Veolia eli Veolia Environnement S.A. on ranskalainen, usealla mantereella toimiva yhdyskuntapalveluihin keskittynyt yrityskonserni. Sen liiketoiminnassa on kolme keskeistä toimialaa: vesi (talous- ja jätevesi), jätehuolto (jätteidenkuljetus ja -käsittely) ja energiapalvelut (lämmitys ja ilmastointi). Lisäksi Veolia oli joukkoliikenneyhtiö Transdevin omistajana, kunnes myi osuutensa saksalaiselle Rethmann Groupille vuonna 2019.
Gongitsune
Kirjasta tehtiin samanniminen anime-elokuva, jossa Gonin äänenä toimi Mayumi Tanaka. Elokuva tuli ensi-iltaan maaliskuussa 1985.
Sadun tulkinta
Koska Gon varasti ankeriaan, Hyojun äiti kuoli. Japanilaiset uskovat, että ankeriasta sisältävät ruoka-annokset lisäävät voimia, varsinkin helteisellä säällä.
Kilpi (täsmennyssivu)
Henkilöt
Kilpi on myös seuraavien henkilöiden sukunimi:
Benjamin Roy Mottelson
Mottelson syntyi Chicagossa ja väitteli tohtoriksi Harvardin yliopistossa vuonna 1950. Hän muutti Tanskaan ja alkoi työskennellä ydinfysiikan parissa Niels Bohr -instituutissa Kööpenhaminassa. Hän tutki yhdessä Aage Niels Bohrin kanssa Leo James Rainwaterin teorioiden pohjalta atomia pienempien hiukkasten liikettä, ja määritti atomin ytimen epäsymmetrisiä muotoja. Työ oli tärkeää ydinfuusion ymmärtämisen kannalta, ja nämä kolme tutkijaa palkittiin Nobelilla vuonna 1975.
Syyssonaatti
Elokuva kuvattiin Norjassa, koska Ingmar Bergmanilla oli ongelmia Ruotsin veroviranomaisten kanssa. Elokuva palkittiin Golden Globe -palkinnolla parhaana ulkomaisena elokuvana 1979. Se oli myös Oscar-ehdokkaana parhaasta naispääosasta (Bergman) sekä käsikirjoituksesta.
Inkeroisen kieli
Inkerikkoja ja heidän puhumaansa inkeroisen kieltä ei pidä sekoittaa inkeriläisiin eli Inkerin alueen suomalaisiin, jotka ovat alueelle Ruotsin vallan aikaan siirrettyjen ja muuttaneiden savolaisten ja länsikarjalaisten kuten jääskeläisten, lappeelaisten ja äyräpääläisten jälkeläisiä. Inkerin suomalaiset puhuivat murteita, jotka olivat hyvin lähellä Karjalankannaksella puhuttuja kaakkoismurteita (eli niin sanottuja suomen kielen Karjalan murteita), mutta toisaalta näissä kaakkosmurteissa on eräitä samoja piirteitä kuin inkeroisen kielessä.
Kielen luokittelu ja tutkimus
Suomalaiset kielitieteilijät ovat aina viime vuosikymmeniin saakka käyttäneet inkeroisen kielestä käsitettä inkeroismurteet. Inkeroisen karjalais­lähtöisyys tun­nustet­tiin Suomessa jo Porkan vuonna 1885 ilmestyneen Inkerin kielimuotoja käsittelevän väitöskirjan Ueber den Ingrischen Dialekt mit Berück–sichtigung der übrigen finnisch-ingermanländischen Dialekte julkaisemisen jälkeen; käsitteistöön tulivat Inkerin karjalais­murre ja Inkerin karjala.
Virolaiset tutkijat ovat 1950–1960-luvulta alkaen pitäneet inkeroista omana kielenään ja etnisenä ryhmänään. Virolaisen Arvo Laanestin vuonna 1964 esittämät inkeroisen kielen Soikkolan murteen piirteet näyttäisivät eroavan vain harvoilta piirteiltään suomen ja karjalan kielistä. Nämä piirteet ovat lähinnä foneettisia, äänneopillisia ja morfofonologisia. Tosin inkeroisen sanasto eroaa edellä mainituista kielistä selvästi.
Vuonna 1971 suomalainen R. E. Nirvi toimitti teoksen nimeltään Inkeroismurteiden sanakirja. Siinä hän esittää, että inkeroisen ja suomen kielen erot ovat huomattavat, erityisesti äännerakenteen osalta. Nirvi jatkaa, että venäjän kieli on vaikuttanut inkeroisen sanastoon. Nirvi pitää inkeroista suomen lähimpänä sukukielenä.
Rakenne
-ttA, istutta, suomeksi istutte
Bongorummut
Bongorumpujen varsinaiset rummut ovat eri kokoisia. Suurempaa rumpua (feminiininen rumpu, hembra) on tapana pitää soittajasta katsoen oikealla puolella, ja pienempää (maskuliininen rumpu, macho) vasemmalla puolella. Oikeaoppisesti rumpuja tulee pitää polvien välissä, ja niitä soitetaan lyömällä rumpukansia sormilla ja kämmenillä. Rummuista lähtevä ääni on melko korkea. Bongorumpuja käytetään perinteisesti kuubalais- tai salsa-musiikkia esitettäessä, mutta melkein mitkä tahansa kevyttä musiikkia esittävät yhtyeet saattavat toisinaan käyttää bongorumpuja yhtenä instrumenttinaan.
Inkeroisen kieli
Rakenne
-VVt istuut, suomeksi istuvat
oltii, suomeksi olivat
Robert Meier
Robert Meier (10. maaliskuuta 1897 – 29. tammikuuta 2007) oli saksalainen ensimmäisen maailmansodan veteraani. Hän palveli jalkaväessä vuodesta 1915. Hän taisteli Sommessa, Saint Quentinissa ja Chemin des Damesissa.
Anttola (Savonlinna)
Juvan ja Parikkalan välisestä valtatie 14:stä erkanee Anttolassa Kiteen ja Kerimäen välinen kantatie 71. Anttolan eteläosassa kulkee Parikkalan, Savonlinnan ja Huutokosken välinen rautatie. Rataosalla sijaitsee Silvolan kylän Kerimäen rautatieasema, jolla pysähtyy Savonlinnan ja Parikkalan välisiä taajamajunia. Asemalle on Anttolan kyläkeskuksesta noin 3,5 kilometrin matka.
Eila Jokela
Elämä ja ura
Vuosina 1947–1971 Eila Jokela toimitti kaikkiaan seitsemän kirjaa, joista mainittakoon Lappi eilen – tänään – huomenna (WSOY 1948), Kodin kultainen kirja (Kirjayhtymä 1961) ja Kotilieden keittiökirja (Otava 1971). Hän toimi kirkollisissa luottamustehtävissä, Suomen Käsityön Ystävissä ja Unicefissa. Elämänsä loppupuolella hän palasi asumaan Rovaniemelle.
Arroios (Lissabon)
Arroios on portugalilainen freguesia, joka kuuluu pääkaupungin Lissabonin keskusta-alueeseen. Sen pinta-ala on 2,13 km² ja siellä asuu 31 653 asukasta. Asukastiheys on 14 860,6 asukasta neliökilometrillä.
Puijon hyppyrimäet
Historia
Kuopion ensimmäinen hyppyrimäki rakennettiin Huuhanmäelle Niiralan kaupunginosaan vuonna 1901. Kuopion kaupunki rakennutti vuonna 1929 Puijolle uuden hyppyrimäen näkötornin luoteispuolelle. Piirustukset hyppyrimäkeen oli teettänyt Kuopion Urheilu-Veikot. Tätä hyppyrimäkeä pidettiin kunnossa vuoteen 1955 asti, jolloin se purettiin.
Mäkiennätyksen kehittyminen (miehet)
Mäkiennätyksen 106,0 metriä on hypännyt Simon Ammann mäkihypyn maailmancupissa vuonna 2015, epävirallisen mäkiennätyksen 106,5 metriä on hypännyt Stefan Kraft.
Kesämäkiennätyksen kehittyminen (miehet)
Kesämäkiennätyksen 106,0 metriä on hypännyt Antti Aalto.
Sofim 8140
Sofim 8140 on 2,4-, 2,5- ja 2,8-litraisten dieselmoottorien perhe, jossa on lukuisia versioita ja niiden variantteja. Moottoreita on asennettu useiden eri ajoneuvovalmistajien tuotteisiin, lähinnä hyötyajoneuvoihin. Näitä ovat muun muassa Fiat, Iveco ja Sevel (Fiat-, Peugeot- ja Citroën-hyötyajoneuvot). Lisäksi aasialainen hyötyajoneuvovalmistaja Fuso (Daimler AG:n omistama, ks. Mitsubishi-Fuso) käyttää Sofim-moottoreita osassa autojaan.
Sofim 8140.x7
Hieman paranneltu versio, 80 hv / 4 000 rpm
Hypokalemia
Hypokalemia tarkoittaa epänormaalin alhaista kaliumpitoisuutta veressä. Aikuisilla ihmisillä hypokalemiana voidaan pitää tilaa, jossa kaliumia on alle 3,4 millimoolia litrassa veriseerumia (mmol/l) eli alle 13,3 milligrammaa desilitrassa (mg/dl). Aikuisilla normaali seerumin kaliumpitoisuus on noin 3,5–5,0 mmol/l (13,7–19,5 mg/dl).
Oireet
Vakavan hypokalemian munuaisiin liittyviä oireita voivat olla asidoosi, rabdomyolyysi tai harvemmin munuaisongelmat, kuten munuaistulehdus ja vesitystauti. Hermostoon liittyviä oireita voivat olla krampit, lihasheikkous tai alaraajoista alkava välillinen halvaus. Sydämeen liittyviä oireita voivat olla rytmihäiriö, sydänhalvaus tai sydänkäyrän muutokset, kuten U-aaltojen muutokset, T-aaltojen madaltuminen tai ST-välin muutokset. Muita oireita voivat olla ummetus, suolihalvaus ja hengityskatko. Hypokalemian oireet parantuvat usein täysin normaalien kaliumpitoisuuksien palautuessa.
Hypokalemian oireet syntyvät eri tavoin. Lihassupistuksen aikana lihaksen verisuonistoon vapautuu nopeasti kaliumia suonten seinämän sileiden lihassolujen ionikanavien kautta. Tämä saa sileät lihassolut hyperpolarisoitumaan ja laajentamaan suoniston paikallisesti. Hypokalemiassa laajeneminen ei ilmene tehokkaasti ja lihaskudokseen virtaa liian vähän verta. Tällöin lihakset voivat kärsiä hapenpuutteesta ja krampata tai jopa vaurioitua nopeasti eli käydä läpi rabdomyolyysin.
Harvest Moon (albumi)
Harvest Moon on Neil Youngin vuonna 1992 julkaistu albumi. Kaikki kappaleet ovat Neil Youngin.
Eino Penttilä (kirjailija)
Eino Penttilä kirjoitti merimieselämää kuvaavia romaaneja ja jännitysromaaneja sekä lisäksi Suomen sotahistoriaa käsitteleviä teoksia.
Eino Penttilä oli naimisissa vuodesta 1964 Leena Maija Siukosen kanssa.
Purjehdus
Eri tapoja harrastaa purjehdusta
Kilpapurjehdus on urheilua, jossa sekä kilpaillaan toisia vastaan että harjoitellaan kilpailuja varten. Purjehdus on lähinnä vapaa-ajan harrastus ja harvoille ammatti.
Keïta Fatoumata Diallo
Keïta Fatoumata ”Fanta” Diallo (s. 30. tammikuuta 1943 Bamako ) on Malin entisen presidentin Modibo Keïtan kolmas vaimo.
Hasuda
Asutus Hasudan alueella on vanhaa: sieltä on löydetty muun muassa monia arkeologisia kohteita jōmon-kauden alkuvaiheilta. Edo-kaudella Hasuda oli viljavaa riisinviljelyaluetta. Paikkakunta tunnettiin alun perin nimellä Ayase (綾瀬), ja nimensä Hasudaksi se muutti saadessaan maaseutukaupungin oikeudet vuonna 1934. Kaupunkioikeudet Hasudalle myönnettiin vuonna 1972. Kaupunki on kasvanut yhtenä Suur-Tokion metropolialueen lukuisista esikaupungeista, ja sinne on sijoittunut metalli-, elektroniikka-, rakennustarvike-, elintarvike- ja kemianteollisuutta. Kaupunkiin kuuluvilla maaseutualueilla viljellään riisin lisäksi etenkin omenapäärynöitä.
Makkola
Makkolassa on toiminut ennen kyläkauppa.
Tohtori Tulpin anatomianluento
Tutkittava ruumis on sijoitettu diagonaaliin, jolloin maalauksen päähenkilö Tulp on voitu sijoittaa etualalle ruumiin ääreen. Yksilöllisesti kuvatut killan jäsenet on asetettu pöydän päädyn ympärille epäsymmetrisesti. Kolme keskimmäistä heistä kurkottuu kohti ruumista kiinnostuneina, mutta osa heistä on kääntynyt joko katsojaan tai anatomian oppikirjaan päin. Aiemmin ryhmämuotokuvissa henkilöillä oli tapana poseerata luokkakuvien tapaan riviasetelmassa.
Taikahuilu (elokuva)
Taikahuilu (Trollflöjten) on Ingmar Bergmanin vuonna 1975 ohjaama elokuvaversio Mozartin satuoopperasta Taikahuilu. Elokuva oli ensimmäinen Ruotsin television tuottama stereoelokuva.
Svartholman merilinnoitus
Linnoituksen rakennustyöt
Rakennustyöt Svartholman linnoitustyömaalla alkoivat tammikuussa 1748. Saaren lähivedet luodattiin turvallisen satamapaikan löytämiseksi ja linnoituksen pohjakaava mitattiin maastoon. Kevättalven aikana saarelle nousi rakennustöissä tarvittavia rakennuksia: pajoja, varastorakennuksia ja kasarmi. Kesällä roudan sulettua ryhdyttiin varsinaisiin linnoituksen rakennustöihin. Rakennustyöt etenivät ripeästi, ja 1750-luvulla ehdittiin saada kutakuinkin valmiiksi sekä neljästä bastionista koostuva harmaakivinen keskuslinna, jonka muurit nousivat seitsemästä yhdeksään metriin, että linnoituksen pääporttia suojaava pohjoinen rantavarustus eli tenalji. Bastionit, linnoituksen pääpuolustusasemat, nimettiin niiden rakennustöitä johtaneiden upseereiden mukaan.
Michael Olaitan
Kotimaansa Mighty Jetsissä uransa aloittanut Olaitan siirtyi Kreikan kakkosliigassa pelanneeseen Veria FC:hen vuonna 2011. Hän oli yksi joukkueen parhaita pelaajia, kun se nousi kaudelle 2011-2012 Kreikan Superliigaan. Kesällä 2013 Olaitan siirtyi Kreikan Superliigan menestyksekkäimpään joukkueeseen, Olympiakos FC:hen ilmaisella siirrolla. Hän voitti joukkueen riveissä liigan kaudella 2013-14. Tammikuussa 2015 Olaitan siirtyi kauden loppuun asti kattavalla lainasopimuksella Superliigan Ergotelis FC:hen.
Reagena
Reagena Oy Ltd on vuonna 1987 perustettu kemianalan yritys, joka kehittää ja valmistaa reagensseja ja diagnostisia testejä sairaaloille sekä lääke- ja kemianteollisuudelle.
Diagnostisia tuotteita ovat esimerkiksi  EIA- ja pikatestit tartuntatautien diagnostiikkaan, erityisesti zoonoosien eli eläinvälitteisten infektiosairauksien diagnostiikkaan. Yritys kehitti ja toi markkinoille maailman ensimmäiset pikatestit myyräkuumeen ja puutiaisaivokuumeen diagnosoimiseksi. Yrityksen valmistamia tuotteita käytetään laboratorioissa yli 30 maassa.
Juhani Sorri
Kirjeshakki
Kirjeshakissa Sorri voitti Suomen mestaruuden vuonna 1974. Seuraavana vuonna, 1975, hän sai kirjeshakkimestarin arvonimen. Kirjeshakin kansainvälisen mestarin arvon hän sai 1977. Vuosina 1977–1982 pelattiin Eino Heilimon I kansainvälinen muistoturnaus. Sorri voitti kisan tuloksella 10/14 ja sai tuloksen perusteella kirjeshakin suurmestarin arvonimen.
Port-au-Prince
Maantiede
Port-au-Prince sijaitsee Gonâvenlahden suulla, missä sitä suojaa valtameren merenkäynniltä La Gonâven saari.
Vuoden 2010 maanjäristys
Tammikuussa 2010 Port-au-Prince kärsi suuria tuhoja maanjäristyksessä, jonka keskus oli viidentoista kilometrin päässä kaupungista. Järistyksen voimakkuus oli Mw 7,0. Kaupungin arkkipiispa Joseph Serge Miot oli kuolonuhrien joukossa. Arviot näiden lukumäärästä vaihtelivat tuhansista satoihin tuhansiin. Järistys sorrutti parlamenttirakennuksen, kouluja, sairaaloita ja verotoimiston. YK:n toimisto kärsi suuria vahinkoja, ja Hédi Annabi, tunisialainen YK:n operaation virkailija, jäi tuhoutuneen rakennuksen raunioihin. Kaupungin lentokenttä kuitenkin säilyi valmiina vastaanottamaan humanitaarista apua, vaikka sen lennonjohtotorni romahti.
Mauritiuksenluhtakana
Sukupuutto
Mauritiuksenluhtakana metsästettiin sukupuuttoon sen löytöä seuranneen vuosisadan aikana. Mauritiuksendronttia eli dodoa pidettiin vastenmielisenä, joten sitä metsästettiin vain mielenkiinnon tai huvin vuoksi. Mauritiuksenluhtakana oli sen sijaan hyvin suosittu riistaeläin ranskalaisten ja alankomaalaisten asuttajien keskuudessa. Lintu pystyi pakenemaan helposti kun sitä ajettiin takaa, mutta sitä oli helppo huijata näyttämällä sille punaista kangasta, jota vastaan se hyökkäsi. Linnun läheisellä sukulaisella, rodriguesinluhtakanalla, huomattiin samanlaista käyttäytymistä. Linnun hyökkäyksen jälkeen se oli helppo ottaa kiinni. Mauritiuksenluhtakana ei pelännyt ihmisiä, sillä se oli kehittynyt ilman saalistajien läsnäoloa. Linnun sukupuuttoa lienee edistänyt myös sen pesintätapa: sen pesä munineen ja poikasineen oli maassa ja näin ollen sikojen ulottuvilla.
Kantatie 73
Historiaa
Nykyinen kantatie 73 on rakennettu 1960- ja 1970-luvuilla.
Ray Houghton
pienoiskuva Raymond James "Ray" Houghton (s. 9. tammikuuta 1962 Glasgow, Skotlanti) on irlantilainen jalkapalloilija, pelipaikaltaan keskikenttäpelaaja. Hän on pituudeltaan 170-senttimetrinen. Hän pelasi urallaan 272 Englannin pääsarjan ottelua ja Irlannin maajoukkueessa 73 maaottelua.
Ruonalan kirkko
Ruonalan kirkko kuului Kotka–Kymin seurakunnan tiloihin, mutta se on sittemmin myyty yksityiselle taholle. Rakennuksen on suunnitellut arkkitehti Lauri Heinänen ja se valmistui vuonna 1963. Seinäverhous on kellertävänruskeaa tiiltä. Julkisivun puolta hallitsevat suuret ikkunat.
András Kállay-Saunders
András Kállay-Saunders (s. 28. tammikuuta 1985) on unkarilais-yhdysvaltalainen laulaja-tuottaja, joka edusti Unkaria Eurovision laulukilpailussa 2014 kappaleella ”Running”. Hän esiintyi ensimmäisessä semifinaalissa ja pääsi siitä finaaliin. Hän sijoittui kilpailun finaalissa viidenneksi. Kállay-Saunders on unkarilaisen äidin ja yhdysvaltalaisen isän lapsi.
Kamenets (Šestin lähdejärvi)
Luontoarvoja
Bežanitsyn ylängön maaperä on moreenimaata, joka muotoutui viime jääkauden lopulla. Alue kasvaa sekametsää ja järven rannat ovat autiot. Järvessä elää runsaasti eri kalalajeja: hauki, ahven, pasuri, karppi, pasuri, suutari, ruutana, salakka ja mutakala, sekä joitakin Rutilus-suvun kalalajeja.
Chris Clark
Seurajoukkueissa
Clark virallisesti lopetti uransa kesällä 2012, mutta hän toimi jo kaudella 2011–2012 Blue Jacketsin kykyjenetsijänä. Kesällä 2012 hänet valittiin joukkueen kehitysvalmentajaksi, ja hänen tehtäviinsä kuuluu joukkueen nuorien lupausten kanssa toimiminen.
George M. Cohan
New Yorkin Times Squarelle pystytettiin vuonna 1959 pronssinen Cohanin näköispatsas.
Ranskan–Hollannin sota
Sota alkaa
thumb|Alankomaiden käskynhaltija [[Vilhelm III Oranialainen.]] Ranskan–Hollannin sota alkoi maaliskuussa 1672 kun Englannin ja Alankomaiden laivastot ottivat yhteen merellä, jota seurasi Englannin ja Ranskan sodanjulistukset Alankomaille. Hollantilaiset alkoivat koota uuttaa Ranskan vastaista liittokuntaa: solmittiin liitto Brandenburgin vaaliruhtinas Fredrik Vilhelmin ja keisari Leopoldin kanssa.
Nijmegenin rauha
Ranskan armeija löi hollantilaiset Casselin taistelussa 11. huhtikuuta 1677. Samana kesänä Ludvig XIV:n menestys jatkui kun lähes koko Espanjan Alankomaat vallattiin. Ranskalaisten vallattua vielä Gentin ja Ypresin keväällä 1678 hollantilaiset olivat valmiita rauhanneuvotteluihin. Lisäksi Reinillä saksalaiset voitettiin Ortenbachin taistelussa 23. heinäkuuta 1678.
Ranska solmi rauhan vastustajiensa kanssa Nijmegenissä: Alankomaiden kanssa 10. elokuuta, Espanjan kanssa 17. syyskuuta ja keisarin kanssa 6. helmikuuta 1679. Ranska sai rauhassa Franche-Comtén Espanjalta ja alueita Espanjan Alankomaissa.
Randy California
Randy California (oik. Randy Craig Wolfe, 20. helmikuuta 1951 – 3. tammikuuta 1997) oli yhdysvaltalainen rockmuusikko, kitaristi, säveltäjä, sanoittaja, tuottaja ja Spirit-yhtyeen alkuperäisjäsen.
Jake Abel
Abel asuu Los Angelesissa parhaan ystävänsä, näyttelijä Kyle Gallnerin kanssa.
Paula Holmila
Työura
Taiteen keskustoimikunta myönsi hänelle kolmivuotisen arvostelija-apurahan 2010–2012.
Coldrain
Yhtye on esiintynyt Suomessa Bullet for My Valentinen lämmittelijänä vuosina 2014 ja 2015.
Waiting for Sunset
Waiting For Sunset on espanjalainen metalcore/post-hardcore-yhtye. Se perustettiin vuonna 2007.
Keisuke Okada
Ensimmäisessä Kiinan–Japanin sodassa Okada oli taistelulaiva Fujilla. Valmistuttuaan laivastosotakorkeakoulusta hän palveli taistelulaiva Shikishimalla ja upseerina risteilijä Yaeyama. Venäjän–Japanin sodan aikana Okada toimi useilla aluksilla, joihin kuuluivat risteilijät Chitose, Kasuga ja Asahi, ennen kuin hänelle annettiin komentoonsa oma alus, Kasuga 25. heinäkuuta 1910. Hänet siirrettiin risteilijä Kashimalle vuonna 1912.
1. joulukuuta 1913 Okada ylennettiin kontra-amiraaliksi, minkä jälkeen hän oli useissa eri toimistotöissä. Vara-amiraaliksi hänet ylennettiin 1. joulukuuta 1917 ja amiraaliksi 11. kesäkuuta 1924. Okada asettui rengō kantai -päälaivaston komentajaksi vuonna 1924. Vuonna 1927 hänestä tuli laivastoministeri Tanaka Giichin hallituksessa, mutta hän erosi virastaan vuonna 1929 tullakseen ylimmän sotaneuvoston sotilaalliseksi neuvonantajaksi. Okada oli yksi harvoista vuoden 1930 Lontoon laivastokonferenssin mukaisen aseidenrajoittamissopimuksen kannattajista laivaston johdossa (jōyaku-ha). Hän auttoi sopimuksen neuvottelussa ja työskenteli voimakkaasti sen ratifikaation puolesta. Hän toimi uudelleen laivastoministerinä Saitō Makoton hallituksessa vuonna 1932.
Liejutaskurapu
Koko ja ulkonäkö
Liejutaskuravun kuoren halkaisija on enintään noin 25 mm. Väri vaihtelee ruskeasta oliivinvihreään. Saksien kärjet ovat vaaleat, ja oikea saksi on yleensä vasenta pidempi. Silmät ovat varsien päissä. Varsien molemmin puolin on neljä pientä okaa. Kävelyjalat ovat pitkät ja hoikat, ja niissä on harvakseltaan karvoja. Toukat ovat mikroskooppisen pieniä.
Valokuvataiteilijoiden liitto
Valokuvataiteilijoiden Liitto ry edustaa kuvataiteilijoita, jotka käyttävät valokuvaa taiteellisen ilmaisunsa päävälineenä. Liitossa on vajaat 400 jäsentä.
Giulio Cabianca
Giulio Cabianca (19. helmikuuta 1923 Verona – 15. kesäkuuta 1961 Modena) oli italialainen kilpa-ajaja.
Times New Viking
Times New Viking on yhdysvaltalainen rock-yhtye. Sen kotikaupunki on Columbus, Ohio.
Gerard Cremonalainen
Käännökset
Gerard käänsi myös Eukleideen teoksen Alkeet ja Al-Farghanin Astronomian elementit. Hän myös kokosi omia tutkielmia algebrasta, aritmetiikasta ja tähtitieteestä. Tähtitieteellisissä teoksissa laskelmat oli tehty Cremonan ja Toledon maantieteellisten sijaintien mukaan.
John William Godward
Elämänvaiheita
Vuonna 1922 Godward teki itsemurhan. Hänen uransa taiteilijana sekä itsemurha olivat perheen mielestä niin häpeällisiä, että he polttivat kaikki hänestä otetut valokuvat, paperit ja muistoesineet. Uskotaan, että hänestä on olemassa vain yksi kuva.
Joseph Henri Joachim Lainé
Lainé valittiin lakiasäätävän kokouksen jäseneksi 1808 ja siellä hän tuli tunnetuksi poikkeuksellisen itsenäisestä luonteenlaadustaan. Restauraation aikana hänet valittiin uudestaan ja hän eteni ensin edustajainhuoneen puheenjohtajaksi, toimi sitten sisäministerinä 1816–1818 ja kohotettiin päärin arvoon 1822. Hän ei kuitenkaan milloinkaan vaikuttanut miltään muulta kuin perustuslaillisen vapauden ystävältä. Juuri Lainé lausui 1830 sanat: ”Kuninkaat väistyvät!” (Les rois s’en vont!).
Jyri Niemi
Ura
Niemi pelasi kauden 2006–2007 HPK:n B- ja A-junioreissa, jossa hän keräsi 35 ottelussa tehot 6+3=9. Tämän jälkeen hän siirtyi vuosiksi 2007–2010 juniorisarja WHL:n Saskatoon Bladesiin. Hän voitti vuonna 2008 CHL Top Prospect -ottelussa kovimman lyöntilaukauksen laukojan tittelin tuloksella 158 km/h. Niemi on pelannut junioreissa HPK:n ja Saskatoon Bladesin lisäksi myös kasvattajaseurassaan Hämeenkyrön Hokkareissa sekä Tapparassa.
New York Islanders varasi Niemen NHL:ään vuoden 2008 varaustilaisuuden kolmannella kierroksella numerolla 72. Hänen odotettiin olevan lähellä ensimmäisen kierroksen varausta. Toukokuussa 2010 New York Islanders kauppasi Niemen oikeudet New York Rangersille vaihdossa kuudennen kierroksen varausvuoroon. Kesäkuussa 2010 hän teki Rangersin kanssa kolmivuotisen tulokassopimuksen. Niemi pelasi kausien 2010–2011 ja 2012–2013 välillä Connecticut Whalessa AHL:ssä sekä Greenville Road Warriorsissa ECHL:ssä. NHL-debyyttiä hän ei päässyt tekemään.
Maajoukkue
Niemi pelasi Suomen paidassa vuoden 2009 nuorten MM-kilpailuissa, joissa hän toimi Leijonien varakapteenina. Turnauksessa hän teki tehot 2+1=3. Niemi pelasi myös vuoden 2010 nuorten MM-kilpailuissa toimien Suomen kapteenina ja teki kuudessa ottelussa tehot 3+2=5 ollen Suomen tehokkain puolustaja Sami Vatasen kanssa.
Mika Aaltonen (jalkapalloilija, 1967)
Maajoukkueessa Aaltonen pelasi 7 maaottelua, joissa hän teki yhden maalin. Aaltosen veli Jari oli myös jalkapalloilija.
Etan Patz
pienoiskuva|Etan Patz vuonna 1978. Etan Patz (s. 9. lokakuuta 1972 – kadonnut 25. toukokuuta 1979) oli 6-vuotias poika, joka katosi New Yorkissa toukokuussa 1979 matkalla kotoaan koulubussille. Häntä ei koskaan löydetty ja hänet julistettiin kuolleeksi vuonna 2001.
Pokémon: Master Quest
Suomessa kauden 52 ensimmäistä jaksoa jätettiin kokonaan näyttämättä. Kausi alkoi Suomessa 29. helmikuuta 2004 jaksolla Unownin jäljillä, ja päättyi 29. elokuuta 2004 jaksoon Yksin Hoennissa. Suomessa viidettä kautta näytettiin yhteensä 12 jakson verran.
Niilo Kärki (AKS)
Kärki kuului ryhmään, jota nimitettiin ”Söderströmin maistereiksi” ja ”AKS:n Porvoon paikallisosastoksi”. Hän toimitti Valo – tiedettä kaikille -nimistä 1920-luvulla ilmestynyttä tiedelehteä.
Lismajärvi
Järvessä eläviä kalalajeja ovat siika, muikku, kuore, hauki, särki, salakka, lahna, säyne, ahven, made ja kiiski. Sen saarella sijaitsee autioitunut Lismajärven lyydiläiskylä.
Skrillex
Skrillex
Studioalbumit
Tomi Källarsson
Tomi Källarsson (s. 15. maaliskuuta 1979 Lempäälä) on pelaajauransa lopettanut suomalainen jääkiekkoilija, pelipaikaltaan puolustaja. Hän edusti urallaan HPK:ta (1997–2000), Elitserienissä pelaavaa Timrå IK:ta (2000–2002), Tampereen Ilvestä (2002–2004), Italian pääsarjatasolla pelaavaa Milanoa (2004–2005), Tanskan pääsarjatasolla pelaavaa Herningia (2005–2006), Espoon Bluesia (2006–2007) ja JYPiä (2006–2007). Källarsson oli New York Rangersin vuoden 1997 93. varaus, mutta ura NHL:ssä ei auennut.
Källarsson on jääkiekkouran jälkeen työskennellyt Tampereella autonmyyjänä.
Kemin Uimaseura
Kemin Uimaseura on vuonna 1932 perustettu kemiläinen uimaseura. Uimaseura on vieläkin toiminnassa. Monien vuosien aikana Kemin Uimaseurassa on ollut monta ryhmää, mutta nykyään siinä on noin 6. Seuran nykyisenä päävalmentajana toimii Tuomas Suomalainen.
Inukai Tsuyoshi
Inukai auttoi liberaaleja aatteita kannattaneen rikken kaishintō -puolueen perustamisessa vuonna 1882. Hän vastusti vahvasti entisten Chōshūn ja Satsuman alueiden valtaa maan hallinnossa. Hänet valittiin Japanin alahuoneeseen ensimmäisen kerran vuonna 1890 ja sen jälkeen uudelleen yhteensä 17 kertaa. Hänen ensimmäinen hallituspaikkansa oli koulutusministerin virka Ōkuma Shigenobun ensimmäisessä hallituksessa vuonna 1898. Hän toimi posti- ja viestintäministerinä Yamamoto Gonnohyōen toisessa hallituksessa. Hän oli johtava hahmo shinpotō-, kenseitō- ja rikken kokumintō -puolueissa, joista viimeinen lopulta kaatoi Katsura Tarōn hallituksen vuonna 1913.
Edvard Beneš
Poliittinen ura
Beneš opiskeli filosofiaa Kaarlen yliopistossa Prahassa ja myöhemmin Sorbonnessa Pariisissa ja hänestä tuli oikeustieteen tohtori 1908. Hän opetti kolme vuotta Prahan talousakatemiassa ja sen jälkeen sosiologiaa Kaarlen yliopistossa.
Vinnie Hinostroza
Hinostroza on Chicago Blackhawksin kuudennen kierroksen NHL-varaus vuodelta 2012. NHL-debyyttinsä hän teki kaudella 2015–2016. Huhtikuussa 2021 Hinostroza siirtyi Florida Panthersista takaisin Blackhawksiin vaihdossa Brad Morrisoniin.
Lions de Lyon
Joukkueenjohto
Lähde: EliteProspects
Arab Liberation Front
Historiallinen tausta
ALF on perustettu huhtikuussa 1969 Irak Baath-puolueen etulinjaan. Kesäkuussa 1969 siitä tuli Palestiinan vapautusjärjestyksen jäsen. Sen ensimmäinen johtaja oli sen pääsihteeri Zeid Heidar. Muita johtajia ovat muun muassa Munif al-Razzaz, Abd al-Wahhab al-Kayyali ja Abd al-Rahim Ahmad. Nykyään sen pääsihteeri on Rakad Salem, joka on vankilassa Israelissa. ALF:lla on paikka PLO:n toimeenpanevassa komiteassa.
1980-luku
Yhdysvallat ja Neuvostoliitto
Maailmanpolitiikassa merkittäviä tapahtumia oli republikaanisen Ronald Reaganin valinta 1981 Yhdysvaltain presidentiksi ja hänen johdollaan toteutettu voimakas Yhdysvaltojen asevarustelupolitiikka, joka osaltaan vaikutti Neuvostoliiton hajoamiseen ja poliittisten muurien murtumiseen. Reaganin seuraajaksi tuli tammikuussa 1989 koko hänen presidenttikautensa ajan varapresidenttinä toiminut George Bush. Vuoden 1984 presidentinvaalissa Reaganin haastajana oli demokraattien Walter Mondale. Mondalen varapresidenttiehdokkaakseen valitsema Geraldine Ferraro oli Yhdysvaltain presidentinvaalien historian ensimmäinen naisehdokas. Vaalissa Reagan sai 525 valitsijamiestä, mikä oli enemmän kuin yksissäkään aiemmissa presidentinvaaleissa.
Länsi-Eurooppa
Alankomaiden kuningatar Juliana luopui vallasta huhtikuussa 1980 ja valtaistuimelle nousi hänen tyttärensä prinsessa Beatrix.
Pohjoismaat
Norjalaisella Ekofiskin öljykentällä Pohjanmerellä tapahtui vakava onnettomuus, kun huolto- ja asuntolautta Alexander Kielland kaatui kovassa merenkäynnissä maaliskuussa 1980. Onnettomuudessa sai surmansa 123 ihmistä.
Afrikka
Rhodesia itsenäistyi huhtikuussa 1980 Zimbabwen tasavallaksi, jonka ensimmäiseksi presidentiksi tuli Robert Mugabe.
Lähi-itä
Turkissa tapahtui kenraali Kenan Evrenin johtama sotilasvallankaappaus syyskuussa 1980. Lokakuussa 1989 Turkin presidentiksi valittiin Turgut Özal.
Aasia
Intian pääministeri Indira Gandhi murhattiin syksyllä 1984 ja uudeksi pääministeriksi tuli hänen poikansa Rajiv Gandhi.
Maailmantalous
Koko maailman tasolla talouskasvu jäi edellisiä vuosikymmeniä heikommaksi. Kehitysmaat ajautuivat 1980-luvun alussa syvään velkakriisiin, joka leimasi koko vuosikymmentä. Latinalaisessa Amerikassa puhutaan 1980-luvusta menetettynä vuosikymmenenä. Maailmanpankin ja Kansainvälisen valuuttarahaston rakennesopeutusohjelmat olivat keskeinen piirre kehitysmaiden talouspolitiikassa. 1970-luvulla esitetyt kehitysmaiden vaatimukset uudesta kansainvälisestä talousjärjestelmästä ja maailmantalouden säätelystä saivat väistyä Ronald Reaganin ja Margaret Thatcherin markkinoimien (usein uusliberalismiksi kutsuttujen) talousoppien tieltä, joissa painotettiin talouden eri osa-alueiden vapauttamisen tärkeyttä. Thatcherin Britanniassa työttömien lukumäärä ylitti kolme miljoonaa.
Tiede
Uusi vaarallinen sairaus AIDS tunnistettiin vuonna 1981 ja tartunnat alkoivat levitä laajamittaisesti. Epidemian alku viittasi siihen, että erityisesti homoseksuaalisuus altistaisi tartunnalle, mutta myöhemmin osoittautui, että tauti levisi tehokkaasti myös heteroseksin välityksellä. Länsimaissa AIDS yleistyi suorastaan räjähdysmäisesti suonensisäisten huumeiden käyttäjien keskuudessa suurelta osin siksi, ettei AIDS-valistus tavoittanut syrjäytyneitä huumeiden käyttäjiä. Yhdysvalloissa oli syyskuun 1986 loppuun mennessä rekisteröity liki 27 000 AIDS-tapausta, Latinalaisessa Amerikassa ja Euroopassa kummassakin noin 3 000. Afrikan osalta luvut olivat tuntemattomia, mutta HIV-positiivisia uskottiin olevan siellä useita miljoonia. Pohjoismaista vaikein tilanne oli Tanskassa, jossa tapauksia oli todettu 110. Suomen ensimmäisen AIDS-tapauksen diagnosoi iho- ja sukupuolisairauksien erikoislääkäri Sirkka-Liisa Valle hänen vastaanotolleen tulleelta potilaalta keväällä 1983. Syyskuun loppuun 1986 mennessä tapauksia oli todettu Suomessa yhteensä 14.
Musiikkisuuntaukset
Afroamerikkalaisessa musiikissa 1970-luvun soul ja funk väistyivät, tilalle tuli rap sekä moderni R&B-tanssimusiikki. 1980-luvun merkittävimpiä musiikillisia innovaatioita oli niin sanottu ”Minneapolis-soundi”. Tämä funkin, rockin, r&b:n ja popin fuusioksi kutsuttu tyyli määritteli merkittävästi 1980-luvun soundia.
Music Television aloitti Yhdysvalloissa vuonna 1981 ja musiikkivideoista tuli tärkeä markkinoinnin väline. Musiikin sanoitukset järkyttivät vanhempia ja vuonna 1985 Yhdysvalloissa otettiin käyttöön Parental Advisory -varoitusmerkki kirosanoja tai alatyylisiä viittauksia sisältävälle musiikille.
Yhtyeet ja artistit
Valtavirran rockmusiikissa pinnalla olivat muun muassa Bon Jovi, Dire Straits, Roxette, Toto ja U2. Vaihtoehtorockin edustajia olivat muun muassa Talking Heads, The Smiths, Nick Cave, The Jesus and Mary Chain, R.E.M., Sonic Youth, The Stone Roses ja Pixies. Tunnetuimpia goottirock-yhtyeitä olivat The Cure ja The Sisters of Mercy.
Kulttuurihenkilöitä
Elokuva
Pioltello
Maantiede
Pioltello sijaitsee tasankomaalla Milanon itäisellä esikaupunkivyöhykkeellä Lombardian länsiosassa. Sen frazionet ovat Limito, Rugacesio ja Seggiano. Pioltello kuuluu historialliseen Martesanan alueeseen.